## Carlos Mazón es reunix amb l'equip directiu de la Conselleria de Sanitat i els 24 departaments de salut de la Comunitat Valenciana

*** El president trasllada als nous equips de direcció la voluntat del Consell d'aconseguir “l'equitat territorial” dels servicis sanitaris i l'aposta per l'atenció primària i la reducció de les llistes d'espera posant especial atenció en les diagnòstiques
* La trobada forma part de la ronda de reunions que el president està mantenint amb les conselleries**

**Valencia.**

El president de la Generalitat, Carlos Mazón, s'ha reunit amb el conseller de Sanitat, Marciano Gómez, l'equip directiu de la Conselleria i els gerents dels 24 departaments de salut de la Comunitat Valenciana.

La reunió ha tingut lloc a la seu de la Direcció General de Salut Pública i s'hi han abordat les línies d'actuació dels diferents departaments de sanitat.

Carlos Mazón s'ha dirigit als equips directius per a agrair-los el seu treball i els ha traslladat “la voluntat i el compromís” del Consell per a aconseguir “l'equitat territorial” dels servicis sanitaris i la seua aposta per l'atenció primària.

Així mateix, ha destacat la voluntat del Consell per reduir les llistes d'espera, posant especial atenció en les llistes d'espera diagnòstiques. L'objectiu és que els pacients puguen conéixer les seues patologies el més prompte que siga possible i poder així agilitzar els tractaments adequats.

La trobada s'emmarca en la ronda de reunions que el president de la Generalitat està mantenint amb les conselleries.

Fecha: 13/09/2023